ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
இந்தியாவின் ஜி 20 தலைமையின் கீழ், டிபிஐ வரையறை, கட்டமைப்பு மற்றும் கொள்கைகளில் வரலாற்று ரீதியான உலகளாவிய ஒருமித்த கருத்து எட்டப்பட்டதாக இணையமைச்சர் திரு. ராஜீவ் சந்திரசேகர் பெருமிதம்
மத்திய திறன் மேம்பாடு மற்றும் தொழில்முனைவோர் மற்றும் மின்னணு மற்றும் தகவல் தொழில்நுட்பத் துறை இணையமைச்சர் திரு ராஜீவ் சந்திரசேகர் இன்று செய்தியாளர்களைச் சந்தித்தார், அப்போது அவர், ஆகஸ்ட் மாதம் நடைபெற்ற டிஜிட்டல் பொருளாதார அமைச்சர்கள் கூட்டத்தின் குறிப்பிடத்தக்க விளைவுகள் குறித்து செய்தியாளர்களிடம் விவாதித்தார்.
இந்தியாவின் ஜி 20 தலைமையின் கீழ், இந்த வரலாற்று ரீதியான நடவடிக்கையில், ஜி 20 டிஜிட்டல் பொருளாதார அமைச்சர்கள் மத்தியில் எதிர்கால டிஜிட்டல் பொது உள்கட்டமைப்பை  எவ்வாறு திறம்பட வடிவமைப்பது என்பது குறித்த ஒருமித்த கருத்து எட்டப்பட்டது குறித்து அவர் எடுத்துரைத்தார்.
டிஜிட்டல் பொது உள்கட்டமைப்பு, சைபர் பாதுகாப்பு மற்றும் டிஜிட்டல் திறன்கள் ஆகிய மூன்று முக்கியத் துறைகளில் நாடுகளுக்கு இடையிலான ஒருமித்த கருத்து பரவலாக கவனம் செலுத்துகிறது என்றும் திரு ராஜீவ் சந்திரசேகர் கூறினார்.
"ஜி20 சூழலில் வேகம் பெற்ற ஒரு அற்புதமான உரையாடலாக இருந்தது. முன்னேற்றத்திற்கும் வளர்ச்சிக்கும் தொழில்நுட்பக் கருவிகளைப் பணியில் ஈடுபடுத்திய மற்றும் பயன்படுத்திய ஒரு நாடாக இந்தியா ஒரு டிஜிட்டல் ஆய்வகமாக உள்ளது. டிஜிட்டல் திறனில் பின்தங்கிய நாடுகள், இந்தியாவை ஓப்பன் சோர்ஸ் டிஜிட்டல் கட்டமைப்பாக, டிபிஐக்களில் இந்தியாவின் முன்னிலையைப் பின்பற்றுவதற்கான ஒரு வழியாகவும், இந்தியாவுக்கு இருக்கும் அதே தாக்கத்தை உருவாக்குவதற்கான ஒரு வழியாகவும் இதைப் பார்க்கின்றன. இந்த ஜி 20 உரையாடல்கள் மூலம், டிபிஐக்கள் உள்ளடக்குவதற்கான ஒரு சக்திவாய்ந்த பொறிமுறை என்பதை நாங்கள் மேலும் புரிந்து கொண்டோம், குறிப்பாக உலகளாவிய தெற்கில் உள்ள நாடுகளுக்கு, "என்று அமைச்சர் கூறினார்.
ஆர்மீனியா, சியரா லியோன், சுரினாம், ஆன்டிகுவா, பார்படோஸ், டிரினிடாட் மற்றும் டொபாகோ, பப்புவா நியூ கினியா மற்றும் மொரீஷியஸ் போன்ற நாடுகளுடன் இந்தியா எட்டு புரிந்துணர்வு ஒப்பந்தங்களில் கையெழுத்திட்டுள்ளது. இந்த நாடுகள் இப்போது தங்கள் எல்லைகளுக்குள் இந்த வளங்களை ஏற்றுக்கொண்டு பயன்படுத்துவதற்கான வாய்ப்பைப் பெற்றுள்ளன.
டி.பி.ஐ.கள் தவிர, நாடுகள் எவ்வாறு சைபர் பாதுகாப்பிற்கு முன்னுரிமை அளித்துள்ளன என்பது குறித்தும் அமைச்சர் பேசினார்,
-----
ANU/AD/BS/GK
(
பாதுகாப்பு அமைச்சகம்
புதுதில்லியில் பாதுகாப்புத் துறையில் சிறந்த புதிய கண்டுபிடிப்புகள், பாதுகாப்பு தளவாட கண்டுபிடிப்பு அமைப்பு ஆகியவற்றால் ஏற்பாடு செய்யப்பட்டுள்ள பாதுகாப்பு இணைப்பு 2.0-ஐ பாதுகாப்பு அமைச்சர் திரு.ராஜ் நாத் சிங் நாளை தொடங்கி வைப்பார்
புதுதில்லி விஞ்ஞான் பவனில் பாதுகாப்புத் துறையில் சிறந்த புதிய கண்டுபிடிப்புகள், பாதுகாப்பு தளவாட கண்டுபிடிப்பு அமைப்பு ஆகியவற்றின் ஆதரவுடன் பாதுகாப்பு பொருட்கள் உற்பத்தித் துறை, பாதுகாப்பு அமைச்சகம் ஆகியவை ஏற்பாடு செய்துள்ள பாதுகாப்பு இணைப்பு 2.0 நாளை தொடங்குகிறது. இதனை பாதுகாப்பு அமைச்சர் திரு.ராஜ் நாத் சிங் தொடங்கி வைப்பார்.
பாதுகாப்புத் துறையில் இந்தியாவில் உள்ள முன்னணி தொழில் நிறுவனங்களைச் சேர்ந்த பல புதிய கண்டுபிடிப்பாளர்கள் மற்றும் முதலீட்டாளர்களை இது ஈர்க்கும். பிரகாசமான எதிர்காலத்திற்கு உள்நாட்டிலேயே புதிய கண்டுபிடிப்புகளை உறுதி செய்ய புதிய தொழில் நிறுவனங்கள், பெரு நிறுவனங்கள், ராணுவ பிரதிநிதிகளை இந்த நிகழ்வு ஒருங்கிணைக்கும்.
சிறந்த பாதுகாப்பு தடவாள கண்டுபிடிப்புகளுக்கான அமைப்பு ஐடெக்ஸ் பிரதமர் திரு.நரேந்திர மோடியால் 2018-ல் தொடங்கப்பட்டது. பாதுகாப்பு மற்றும் விண்வெளி துறைகளில் தொடர்புடைய பல தரப்பினரையும் ஒருங்கிணைக்கும் தளமாக இது விளங்குகிறது. குறிப்பிட்ட இந்த துறையில் தொழில்நுட்ப மேம்பாடு மற்றும் திறன் ஒருங்கிணைப்பை கண்காணிப்பதற்கான அமைப்பாக இது செயல்படுகிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818633
சுகாதாரம் மற்றும் குடும்ப நலத்துறை அமைச்சகம்
இந்தியா மூன்று கோடி பரிசோதனைகளை செய்து புதிய சாதனையைப் படைத்துள்ளது
பத்து லட்சம் பேருக்கான பரிசோதனைகள் எண்ணிக்கை இன்று 21,769ஆக அதிகரித்துள்ளது
மத்திய, மாநில மற்றும் யூனியன் பிரதேச அரசுகள் ஒருங்கிணைந்து கவனத்துடன் செயல்பட்டதால் மூன்று கோடி பரிசோதனைகள் என்ற புதிய சாதனையை இந்தியா படைத்துள்ளது. இந்தியாவில் மருத்துவப் பரிசோதனை ஆய்வகங்களின் எண்ணிக்கை அதிகரிக்கப்பட்டுள்ளதால், கொவிட்-19 பரிசோதனைகளின் எண்ணிக்கையும் கணிசமாக அதிகரித்துள்ளது. கடந்த 24 மணி நேரத்தில் இந்தியா 7,31,697 பரிசோதனைகளை மேற்கொண்டுள்ளது, நாள் ஒன்றுக்கு பத்து லட்சம் பரிசோதனைகளை மேற்கொள்ளும் இலக்குடன் இந்தியா முனைப்புடன் செயல்படுகிறது. இதனை அடிப்படையாகக் கொண்டு பத்து லட்சம் மக்கள் தொகைக்கான பரிசோதனைகளின் எண்ணிக்கை 21,769ஆக அதிகரிக்கப்பட்டுள்ளது
2020, ஜூலை 14 அன்று 1.2 கோடியாக இருந்து பரிசோதனைகளின் எண்ணிக்கை 2020 ஆகஸ்ட் 16 அன்று மூன்று கோடியாக அதிகரித்த அதே நேரத்தில், நோய்த் தொற்று பாதித்தவர்கள் விகிதம் 7.5 சதவீதத்திலிருந்து 8.81 சதவீதமாக உயர்ந்துள்ளது.
இந்தியாவில் மருத்துவப் பரிசோதனை ஆய்வகங்களின் எண்ணிக்கை அதிகரிக்கப்பட்டுள்ளதால், கொவிட்-19 பரிசோதனைகளின் எண்ணிக்கையும் அதிகரித்துள்ளது. இதன் காரணமாக அரசு ஆய்வகங்கள் 969, தனியார் ஆய்வகங்கள் 501 என மொத்த ஆய்வகங்களின் எண்ணிக்கை 1470 ஆக உயர்ந்துள்ளது. இதன் விவரங்கள்:
- ரியல்-டைம் ஆர்டி பிசிஆர் அடிப்படையிலான சோதனைக்கூடங்கள்: 754 
- ட்ரூநேட் அடிப்படையிலான சோதனைக் கூடங்கள்: 599 
- சிபிஎன்ஏஏடி அடிப்படையிலான சோதனைக் கூடங்கள்: 117 
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA
பாதுகாப்பு அமைச்சகம்
பாதுகாப்பு தொழில் வழித்தடம்
நாட்டில் பாதுகாப்புத்துறை, உற்பத்தியை மேம்படுத்த இரண்டு பாதுகாப்பு தொழில் வழித்தடங்களை அமைப்பதற்கான அறிவிப்பை 2018-19-ம் நிதியாண்டில் மத்திய பட்ஜெட்டில் அரசு அறிவித்தது. ஒரு பாதுகாப்பு தொழில் வழித்தடம் உத்தரப்பிரதேசத்தில் அலிகர், ஆக்ரா,ஜான்சி, கான்பூர், சிராக்கூட் மற்றும் லக்னோ ஆகிய 6 முனையங்களுடன் நிறுவப்பட்டுள்ளது. மற்றொரு வழித்தடம் தமிழ்நாட்டில் சென்னை, ஓசூர், கோயம்புத்தூர், சேலம், திருச்சி ஆகிய 5 தொழில் முனையங்களை கொண்டதாகும்.
உத்தரப்பிரதேச அரசிடம் இருந்து பெறப்பட்ட தகவலின் அடிப்படையில் அந்த மாநிலத்தின் பாதுகாப்பு தொழில் வழித்தடத்தில் ரூ.12,191 கோடி முதலீடுகளுக்கு புரிந்துணர்வு ஒப்பந்தம் கையெழுத்தாகியுள்ளது. இதில் ரூ.2445 கோடி முதலீடுகள் ஏற்கனவே மேற்கொள்ளப்பட்டுள்ளது.
தமிழ்நாடு அரசின் தகவலின் அடிப்படையில் தமிழ்நாட்டில் உள்ள பாதுகாப்பு தொழில் வழித்தடத்தில் 53 நிறுவனங்களின் மூலம் ரூ.11,794 கோடி முதலீடுகளுக்கான புரிந்துணர்வு ஒப்பந்தங்கள் கையெழுத்தாகியுள்ளன. இதில் ரூ.3894 கோடி மதிப்பிலான முதலீடுகள் ஏற்கனவே மேற்கொள்ளப்பட்டுள்ளன. நாட்டில் புதிதாக பாதுகாப்பு தொழில் வழித்தடத்தை உருவாக்கும் திட்டம் எதுவும் இல்லை.
இந்த தகவலை மக்களவையில் எழுத்துப்பூர்வமாக அளித்த பதிலில் பாதுகாப்புத்துறை இணையமைச்சர் திரு அஜய் பட் தெரிவித்துள்ளார்.
எஃகுத்துறை அமைச்சகம்
270 படுக்கைகளுடன் கூடிய ஆக்சிஜன் வசதி கொண்ட கொவிட் பராமரிப்பு மையத்தை ஒடிசாவின் அங்குலில் உள்ள ஜேஎஸ்பிஎல்லில் திரு தர்மேந்திர பிரதான் திறந்து வைத்தார்
ஒடிசா மாநிலம் அங்குலில் உள்ள ஜிண்டால் ஸ்டீல் & பவர் லிமிடெட்டின்  ஆலையில் நிறுவப்பட்டுள்ள கொவிட் பராமரிப்பு மையத்தை மத்திய பெட்ரோலியம் மற்றும் இயற்கை எரிவாயு & எஃகு அமைச்சர் திரு தர்மேந்திர பிரதான் இன்று திறந்து வைத்தார்.
ஒடிசா சுகாதாரம் மற்றும் குடும்ப நலத்துறை அமைச்சர் திரு நாபா கிசோர் தாஸ் மற்றும் ஜேஎஸ்பிஎல் தலைவர் திரு நவீன் ஜிண்டால் ஆகியோர் இந்நிகழ்ச்சியில் பங்கேற்றனர்.
செயற்கை சுவாசக் கருவியுடன் கூடிய 10 படுக்கைகள், சுவாசக் கருவி பொருத்தப்பட்ட ஐந்து தீவிர சிகிச்சை பிரிவு படுக்கைகள் உள்ளிட்ட 270 ஆக்சிஜன் வசதி கொண்ட படுக்கைகள் இந்த கொவிட் பராமரிப்பு மையத்தில் உள்ளன. அடுத்த மாதத்தில் இதன் திறனை 400 படுக்கைகளாக அதிகரிக்க நிறுவனம் திட்டமிட்டுள்ளது.
இலவச கொவிட் பரிசோதனை, தனிமைப்படுத்துதல் மையம், அவசர ஊர்தி சேவைகள், இலவச மருந்துகளுடன் கூடிய சிகிச்சை, உணவு மற்றும் மனநல ஆலோசனை சேவைகளையும் உள்ளூர் மக்களுக்கு இம்மையம் வழங்கும்.
கொவிட் மையத்தை திறந்து வைத்து பேசிய திரு பிரதான், கொவிட்-19 பெருந்தொற்றுக்கு எதிரான அரசின் போருக்கு ஆதரவளிப்பதற்காக ஜேஎஸ்பிஎல் நிறுவனத்தை பாராட்டினார். நாட்டின் பல்வேறு பகுதிகளில் உள்ள மருத்துவமனைகளுக்கு உயிர் காக்கும் திரவ மருத்துவ பிராணவாயுவை வழங்கியதற்காகவும், அங்குல் மக்களுக்காக கொவிட் பராமரிப்பு மையத்தில் ஏற்படுத்தியுள்ள வசதிகளுக்காகவும் நிறுவனத்தை அவர் பாராட்டினார்.
சிறுபான்மையினர் நலன் அமைச்சகம்
ஹஜ் 2021-க்கான விண்ணப்பங்களை அளிக்க கடைசித் தேதி நீட்டிப்பு
ஹஜ் 2021-க்கான விண்ணப்பங்களை அளிப்பதற்கான கடைசித் தேதி 2021 ஜனவரி 10 வரை நீட்டிக்கப்பட்டு இருப்பதாக மத்திய சிறுபான்மையினர் விவகாரங்கள் அமைச்சர் திரு முக்தர் அப்பாஸ் நக்வி இன்று கூறினார்.
புறப்படும் இடங்களைச் சார்ந்து ஒவ்வொரு ஹஜ் பயணிக்கும் மதிப்பிடப்பட்டுள்ள செலவும் குறைக்கப்பட்டுள்ளது. மும்பை ஹஜ் இல்லத்தில் நடைபெற்ற இந்திய ஹஜ் குழுவின் கூட்டத்திற்கு தலைமை தாங்கிய பிறகு செய்தியாளர்களிடம் பேசிய திரு நக்வி இந்த தகவல்களை அளித்தார்.
இன்று, அதாவது 2020 டிசம்பர் 10, தான் விண்ணப்பங்களை சமர்ப்பிப்பதற்கான கடைசித் தேதியாக இருந்ததாகவும், ஆனால் தற்போது இது 2021 ஜனவரி 10 வரை நீட்டிக்கப்பட்டு இருப்பதாகவும் அவர் கூறினார்.
ஆண் பயணிகள் உடன் வராத பெண்களுக்கான பிரிவில்  500 விண்ணப்பங்கள் உட்பட, மொத்தம் 40 ஆயிரத்துக்கும் அதிகமான விண்ணப்பங்கள் இதுவரை ஹஜ் 2021-க்காக பெறப்பட்டு இருப்பதாக அவர் கூறினார்.
இப்பிரிவில், 2020-ஆம் ஆண்டுக்காக சமர்ப்பித்த விண்ணப்பங்கள் 2021-க்கும் செல்லும். மேலும், லாட்டரி முறையிலிருந்து இப்பிரிவினருக்கு விலக்கு அளிக்கப்படும். இணையம், இணையமில்லா முறை, ஹஜ் கைபேசி செயலி மூலம் விண்ணப்பங்கள் பெற்றுக் கொள்ளப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1679640
சுகாதாரம் மற்றும் குடும்ப நலத்துறை அமைச்சகம்
தேசிய அளவில் குணம் அடைவோர் விகிதம் 62.42 விழுக்காடாக உயர்வு
18 மாநிலங்கள்/ யூனியன் பிரதேசங்களில் தொற்றிலிருந்து குணமடைவோர் விகிதம் தேசிய அளவை விட அதிகமாகும்
உயிரிழப்பு 2.72 விழுக்காடாகக் கட்டுப்படுத்தப்பட்டுள்ளது
30 மாநிலங்கள்/ யூனியன் பிரதேசங்களில் தொற்றால் உயிரிழப்பு விகிதம் தேசிய அளவை விட குறைவாகும்
கொவிட்-19 தொற்றியிலிருந்து குணமடைவோர் எண்ணிக்கை தொடர்ந்து அதிகரித்து வருகிறது கடந்த 24 மணி நேரத்தில் 19,138 பேர் குணமடைந்துள்ளனர். இதையடுத்து கோவிட்-19 தொற்றியிலிருந்து குணம் அடைந்தவர்களின் எண்ணிக்கை இன்றைய நிலவரப்படி மொத்தம் 4,95,515 ஆக உள்ளது. தேசிய அளவில் குணம் அடைவோர் விகிதம் 62.42 விழுக்காடாக அதிகரித்துள்ளது.
கொவிட்-19 தொற்றுக்கு 2,76,882 பேர் சிகிச்சை பெற்று தீவிர மருத்துவக் கண்காணிப்பில் இருக்கின்றனர்.
மத்திய அரசு , மாநிலங்கள் மற்றும் யூனியன் பிரதேசங்களுடன் இணைந்து மேற்கொண்ட, செயல்திறன் மிக்க நடவடிக்கைகளாலேயே கொவிட் தொற்றிலிருந்து குணமடைவோரின் எண்ணிக்கையில் இந்தியா முன்னேற்றம் அடைந்துள்ளது.
இந்திய அளவில் கொவிட் தொற்றால் இறப்பவர்களின் விகிதம் 2.72 விழுக்காடாக உள்ளது. இது உலகின் மற்ற நாடுகளில் உள்ள விகிதத்தை விட குறைவாகும்.
நாள்தோறும் நடைபெறும் மருத்துவப் பரிசோதனைகளின் எண்ணிக்கையும் இந்தியாவில் அதிகரித்து வருகிறது. கடந்த 24 மணி நேரத்தில் 2,83,659 மாதிரிகள் பரிசோதனை செய்யப்பட்டுள்ளன. இதுவரையில் மொத்தம் 1,10,24,491 மாதிரிகள் பரிசோதனை செய்யப்பட்டுள்ளன.
இந்தியாவில் மருத்துவப் பரிசோதனை ஆய்வகங்களின் எண்ணிக்கை அதிகரிக்கப்பட்டுள்ளது. இதன் காரணமாக அரசு ஆய்வகங்கள் 835, தனியார் ஆய்வகங்கள் 334 என மொத்த ஆய்வகங்களின் எண்ணிக்கை 1169 ஆக உயர்ந்துள்ளது. இதன் விவரங்கள்:
· உடனடி RT PCR அடிப்படையிலான பரிசோதனை ஆய்வகங்கள் : 614 
· TrueNat அடிப்படையிலான பரிசோதனை ஆய்வகங்கள் : 458 
· CBNAAT அடிப்படையிலான பரிசோதனை ஆய்வகங்கள் : 97 
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA
ரசாயனம் மற்றும் உரங்கள் அமைச்சகம்
மத்திய ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா, உரங்களின் கையிருப்புக் குறித்து மாநில வேளாண் அமைச்சர்களுடன் ஆலோசித்து ஆய்வு மேற்கொண்டார்
நாட்டில் உரங்களின் இருப்பு மற்றும் பயன்பாடு குறித்து மாநில வேளாண் அமைச்சர்களுடன் மத்திய ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா இன்று  கலந்துரையாடினார். கூட்டத்தில், நானோ யூரியா, நானோ டிஏபி போன்ற உரங்கள் பயன்பாட்டின் முன்னேற்றம் மற்றும் மாற்று உரங்களை ஊக்குவித்தல் போன்றவை குறித்தும் அவர் ஆய்வு செய்தார்.
கூட்டத்தில் பேசிய டாக்டர் மாண்டவியா, நாட்டில் போதுமான அளவு உரங்கள் கையிருப்பில் இருப்பதாகவும், தற்போது 150 லட்சம் மெட்ரிக் டன் உரங்கள் கையிருப்பில் உள்ளதாகவும் தெரிவித்தார். இது நடப்பு காரீஃப் பருவத்துக்கு போதுமானதாக இருக்கும் என்பதுடன், வரவிருக்கும் ராபி பருவத்திற்கும் பயன்படும் என்று கூறினார்.
மண்ணைப் பாதுகாக்க ரசாயன உரங்களின் பயன்பாட்டை குறைக்க வேண்டியதன் அவசியத்தை டாக்டர் மாண்டவியா எடுத்துரைத்தார். ‘பிரதமர்-பிரணாம்’ திட்டத்தின் கீழ், மத்திய அரசு ஏற்கனவே இதற்கான நடவடிக்கையை எடுத்துள்ளது என்று அவர் கூறினார். பூமித் தாயைக் காப்பாற்ற மாற்று உரங்களின் பயன்பாட்டை ஊக்குவிப்பதற்காக யூரியா கோல்ட், நானோ யூரியா, நானோ டிஏபி போன்றவற்றை அறிமுகப்படுத்துவதும் இந்த முயற்சிகளின் ஒரு பகுதியாகும் என அவர் தெரிவித்தார்.
விவசாயிகளின் அனைத்து தேவைகளையும் ஒரே இடத்தில் பூர்த்தி செய்யும் வகையில் நாடு முழுவதும் பிரதமரின் வேளாண் வள மைங்கள் ஏற்படுத்தப்பட்டிருப்பது குறித்தும் கூட்டத்தில் விவாதிக்கப்பட்டது. அனைத்து மாநில வேளாண் அமைச்சர்களும், மாநில அரசு அதிகாரிகளும் இந்த இந்த வேளாண் வள மையங்கள் தொடர்பாக விவசாயிகளிடையே விழிப்புணர்வை ஏற்படுத்த வேண்டும் என்று அவர் வேண்டுகோள் விடுத்தார்.
பல்வேறு மாநிலங்களைச் சேர்ந்த வேளாண் அமைச்சர்கள், உரத் துறை மற்றும் வேளாண்மைத்துறையின் மூத்த அதிகாரிகள், மாநில அரசுகளின் மூத்த அதிகாரிகள் இந்தக் கூட்டத்தில் கலந்து கொண்டனர்.
----------
AP/ANU/PLM/RS/KPG
(Visitor Counter : 85
ரெயில்வே அமைச்சகம்
இந்தியாவின் முதல் செங்குத்து லிப்ட் ரயில்வே கடல் பாலம் நாட்டின் பிரதான நிலப்பகுதியை ராமேஸ்வரம் தீவுடன் இணைக்கிறது
ராமேஸ்வரம் தீவை தமிழகத்தின் நிலப்பரப்புடன் இணைக்கும் 2.05 கி.மீ நீள புதிய பாம்பன் ரயில் பாலத்தின் மறுசீரமைப்புப் பணிகள் தீவிரமாக நடைபெற்று வருகின்றன. தற்போது வரை 84% கட்டுமானப் பணிகள் நிறைவடைந்துள்ளன.
333 அடித்தூண்கள் நிறுவுதல் மற்றும் தூண்களுக்கு இடையிலான 101 இடைவெளிகளை நிரப்புதல் பணிகள் அடங்கிய துணை கட்டமைப்பு பணிகள் முழுமையாக முடிக்கப்பட்டுள்ளன. அனைத்து 99 அணுகு பால கண்கள்  பணிகளும் முடிவடைந்துள்ளன. அதில் 76 கர்டர்கள் அமைக்கும் பணிகள் தொடங்கப்பட்டுள்ளன. செங்குத்து லிஃப்ட் இடைவெளி கர்டரின் கட்டுமானம் முடியும் தருவாயில் உள்ளது. பாலத்தின் ராமேஸ்வரம் முனையில் செங்குத்து லிப்ட் ஸ்பேனுக்கான அசெம்பிள் பிளாட்ஃபார்ம் தயாராகி வருகிறது. பாதை அமைக்கும் பணி நடந்து வருகிறது.
இந்த அதிநவீன பாலம் நாட்டின் முதல் செங்குத்து லிப்ட் ரயில்வே கடல் பாலமாக இருக்கும். இது 2023 மார்ச் மாதத்திற்குள் கட்டி முடிக்கப்படும் என்று எதிர்பார்க்கப்படுகிறது.
ரூ.535 கோடி செலவில் ரயில் விகாஸ் நிகம் லிமிடெட் மூலம் கடல் பாலம் கட்டப்பட்டு வருகிறது. இந்தப் பாலம் அதிக வேகத்தில் ரயில்களை இயக்க அனுமதிக்கும். இது இந்தியாவின் பிரதான நிலப்பகுதிக்கும் ராமேஸ்வரம் தீவுக்கும் இடையிலான போக்குவரத்தை அதிகரிக்கும்.
ராமேஸ்வரத்தை இந்தியாவின் நிலப்பரப்புடன் இணைக்கும் பாம்பன் ரயில் பாலம் 105 ஆண்டுகள் பழமையானது. மன்னார் வளைகுடாவில் அமைந்துள்ள ராமேஸ்வரம் தீவுடன் மண்டபத்தை இணைக்க 1914 ஆம் ஆண்டு அசல் பாலம் கட்டப்பட்டது. 1988 இல் கடல் ரயில் பாலத்துக்கு இணையாக ஒரு புதிய சாலைப் பாலம் கட்டப்படும் வரை இரண்டு இடங்களையும் இணைக்கும் ஒரே இணைப்பாக இது இருந்தது.
பெண்கள் மற்றும் குழந்தை நலன் அமைச்சகம்
பாலின சமத்துவம், பெண்களுக்கு அதிகாரமளித்தல் மற்றும் பெண்கள் தலைமையிலான வளர்ச்சி ஆகியவற்றுக்கான ஒரு வரலாற்று சாதனையாக, ஜி 20 புதுதில்லி பிரகடனத்தில், காந்திநகரில் நடைபெற்ற பெண்களுக்கு அதிகாரமளித்தலுக்கான ஜி 20 அமைச்சர்கள் மாநாட்டில் ஏற்றுக்கொள்ளப்பட்ட தலைமைத்துவ அறிக்கை இணைக்கப்பட்டுள்ளது
பிரேசில்-லின் ஜி 20 தலைமைத்துவத்தின்போது பெண்களுக்கு அதிகாரமளித்தல் குறித்த பணிக்குழுவை உருவாக்க ஜி 20 தலைவர்கள் ஒப்புக்கொண்டனர்.
'பாலின சமத்துவம், பெண்கள் மற்றும் சிறுமிகளுக்கு அதிகாரமளித்தல்' ஆகியவற்றில் இந்தியாவின் அர்ப்பணிப்பு, உறுதியான இடத்தைப் பெற்றுள்ளது.
இந்திய தலைமைத்துவத்தின் கீழ் அமைந்த ஜி 20-ல், பொருளாதாரம் மற்றும் சமூகத்தின் அனைத்து துறைகளிலும் பெண்களின் சக்தி கொண்டாடப்பட்டது. இது அமிர்த காலத்தை நோக்கிய பிரதமர் திரு நரேந்திர மோடியின் தொலைநோக்கு பார்வை ஆகும். இந்த தொலைநோக்குப் பார்வையின் அடிப்படையில், இந்தியாவின் ஜி 20 தலைமைத்துவம் முதல் முறையாக பெண்கள் மேம்பாட்டில் இருந்து பெண்கள் தலைமையிலான மேம்பாடு என்ற கொள்கையில் கவனம் செலுத்தியுள்ளது.
பாலின சமத்துவம், பெண்களுக்கு அதிகாரமளித்தல் மற்றும் பெண்கள் தலைமையிலான வளர்ச்சிக்கான ஒரு வரலாற்று சாதனையாக, ஜி 20 புதுதில்லி பிரகடனத்தில், காந்திநகரில் 2023 ஆகஸ்ட் 2 முதல் 4 ஆம் தேதி வரை நடைபெற்ற பெண்களுக்கு அதிகாரமளித்தலுக்கான ஜி 20 அமைச்சர்கள் மாநாட்டில் ஏற்றுக்கொள்ளப்பட்ட தலைமைத்துவ அறிக்கை இணைக்கப்பட்டுள்ளது.
ஜி 20 புதுதில்லி பிரகடனம்- 2023 'பொருளாதார மற்றும் சமூக அதிகாரமளித்தலை மேம்படுத்துதல்', 'பெண்களின் உணவு பாதுகாப்பு, ஊட்டச்சத்து மற்றும் நல்வாழ்வைப் பாதுகாத்தல்' உள்ளிட்டவற்றில் கவனம் செலுத்துகிறது.
மிக முக்கியமாக, பிரேசில் நாட்டின் ஜி 20 தலைமைத்துவத்தின்போது பெண்களுக்கு அதிகாரமளித்தல் குறித்த ஒரு பணிக்குழுவை உருவாக்க ஜி 20 தலைவர்கள் ஒப்புக்கொண்டனர். ஜி 20 தலைவர்களின் இந்த செயல்பாடு, உண்மையில் பாலின சமத்துவத்திற்கான பிரதமர் திரு நரேந்திர மோடியின் தொடர்ச்சியான நடவடிக்கைகளின் பிரதிபலிப்பாகும்.
'பாலின சமத்துவம், பெண்கள் மற்றும் சிறுமிகளுக்கு அதிகாரமளித்தல்' ஆகியவற்றில் இந்தியாவின் அசைக்க முடியாத அர்ப்பணிப்பு இப்போது உறுதியான இடத்தைப் பெற்றுள்ளது. அர்ஜென்டினா, ஆஸ்திரேலியா, பிரேசில், கனடா, ஐரோப்பிய யூனியன், பிரான்ஸ், ஜெர்மனி, இந்தோனேசியா, இத்தாலி, ஜப்பான், மெக்சிகோ, கொரிய குடியரசு, சவுதி அரேபியா, தென்னாப்பிரிக்கா, துருக்கி, இங்கிலாந்து, அமெரிக்கா, பங்களாதேஷ், மொரிஷியஸ், நெதர்லாந்து, நைஜீரியா, சிங்கப்பூர், ஸ்பெயின், ஓமன் மற்றும் ஐக்கிய அரபு எமிரேட்ஸ் போன்ற ஜி 20 நாடுகள் மற்றும் விருந்தினர் நாடுகளைச் சேர்ந்த தலைவர்கள், பிரதிநிதிகள், பேச்சாளர்கள் மற்றும் பிரதிநிதிகளின் தீவிர செயல்பாடுகள் மற்றும் ஆதரவு இல்லாமல் இது சாத்தியமில்லை.
மகளிர் 20 மற்றும் ஜி 20 எம்பவர்  ஆகியவற்றின் அனைத்து உறுப்பினர்களுக்கும் மகளிர் மற்றும் குழந்தைகள் மேம்பாட்டு அமைச்சகம் தனது வாழ்த்துக்களைத் தெரிவித்துள்ளது. மாநில அரசுகள், மத்திய அமைச்சகங்கள், அறிவுசார் அமைப்புகள், எஃப்.ஐ.சி.சி.ஐ, சி.ஐ.ஐ மற்றும் பிற அமைப்புகளின் முயற்சிகளுக்கும் மகளிர் மற்றும் குழந்தைகள் மேம்பாட்டு அமைச்சகம் பாராட்டுத் தெரிவிக்கிறது.
வணிகம் மற்றும் தொழில்துறை அமைச்சகம்
இந்தியா - கென்யா கூட்டு வர்த்தகக் குழுவின் கூட்டம் நைரோபியில் நடைபெற்றது
கென்யாவில் உள்ள நைரோபியில் இந்தியா - கென்யா கூட்டு வர்த்தகக் குழுவின் 8-வது கூட்டம் ஆகஸ்ட் 22 முதல் 25 வரை நடைபெற்றது. இந்தக் கூட்டத்திற்கு மத்திய தொழில், வர்த்தகத் துறை மற்றும் விமானப் போக்குவரத்துத் துறை அமைச்சர் திரு. சுரேஷ் பிரபுவும், கென்யா அரசின் தொழில், வர்த்தகம் மற்றும் கூட்டுறவுத்துறை அமைச்சர் திரு. பீட்டர் முன்யா-வும் தலைமை வகித்தனர்.
உணவுப் பாதுகாப்பு, குறைந்த செலவில் வீட்டுவசதி, அனைவருக்கும் சுகாதாரம், தொழில்துறை உற்பத்தி எனும் கென்யாவின் நான்கு பெரிய திட்டங்களை செயல்படுத்துவதில், இந்தியாவின் பங்களிப்பு பற்றி இந்தக் கூட்டத்தில் விவாதிக்கப்பட்டது. இருதரப்பு வர்த்தகத்தில் விரிவுபடுத்துதல் மற்றும் பல்வகைப்படுத்துதல், சர்வதேச சூரியசக்தி கூட்டணியில் சேர கென்யாவின் தயார் நிலை, மின்சாரத்தை கொண்டு செல்வதில் இந்தியா அளிக்க முன்வந்துள்ள சுமார் 220 மில்லியன் அமெரிக்க டாலர்களுக்கான கடன் உறுதிக் கடிதத்தை செயல்படுத்துதல் போன்ற விஷயங்களும் விவாதிக்கப்பட்டன.
இந்தக் கூட்டத்தில் ஒப்புக் கொள்ளப்பட்ட பேச்சுப் பதிவேட்டில், இரு அமைச்சர்களும் கையெழுத்திட்டனர். கூட்டு வர்த்தகக் குழுக் கூட்டத்தினிடையே இந்தியா – கென்யா கூட்டு வணிகக் குழுமத்தின் கூட்டமும் நடைபெற்றது.
கென்யா, இந்தியா வணிகத் தலைவர்களிடையே உரையாற்றிய திரு. சுரேஷ் பிரபு, கென்யாவுக்கு தேவைப்படும் குறிப்பிட்ட பொருட்கள் பற்றிய வடிவமைப்பும், ஆராய்ச்சியும் அவசியம் என்று கூறினார். இருதரப்பு ஒத்துழைப்புக்கு முன்னுரிமைத் துறைகளை அடையாளம் காண்பதற்கான சந்தை ஆய்வை மேற்கொள்ளவும் இந்திய வணிகர்களை அவர் வலியுறுத்தினார்.
இந்தப் பயணத்தின்போது, கென்யா அதிபர் திரு. உஹுரு கென்யாட்டா, துணை அதிபர் திரு. வில்லியம் ரூட்டோ ஆகியோரை திரு. சுரேஷ் பிரபு சந்தித்தார். வர்த்தக அமைச்சருடன் தொழில், வர்த்தக அமைச்சகத்தின் மூத்த அதிகாரிகளும், வணிகர்கள் குழுவினரும் உடன் சென்றனர்.
---------
(Visitor Counter : 101
பிரதமர் அலுவலகம்
பசவ ஜெயந்தியை முன்னிட்டு ஜெகத்குரு பசவேஸ்வராவிற்கு பிரதமர் மரியாதை
பசவ ஜெயந்தி என்னும் புனித நன்னாளான இன்று, ஜகத்குரு பசவேஸ்வராவிற்கு பிரதமர் திரு நரேந்திர மோடி மரியாதை செலுத்தியுள்ளார்.
கடந்த 2020-ஆம் ஆண்டு ஜெகத்குரு பசவேஸ்வரா பற்றி அவர் பேசி இருந்த உரையையும் பிரதமர் பகிர்ந்துள்ளார்.
“பசவ ஜெயந்தி என்னும் புனித நன்னாளில் ஜகத்குரு பசவேஸ்வராவிற்கு அஞ்சலி செலுத்துகிறேன். அவரது சிந்தனைகளும், லட்சியங்களும் உலகம் முழுவதும் உள்ள லட்சக்கணக்கான மக்களுக்கு ஆற்றல் அளிக்கிறது. கடந்த 2020-ஆம் ஆண்டு ஜகத்குரு பசவேஸ்வரா பற்றி நான் பேசிய உரையை பகிர்கிறேன்”, என்று பிரதமர் தமது சுட்டுரைச் செய்தியில் தெரிவித்துள்ளார்.
தொழிலாளர் மற்றும் வேலைவாய்ப்பு அமைச்சகம்
தன்பாதில் உள்ள நூற்றாண்டு பழமையான டிஜிஎம்எஸ் கட்டடத்திற்கு சிறப்புத் தூய்மை இயக்கம் 2.0 அழகு சேர்த்துள்ளது
சுரங்கப் பாதுகாப்பு இயக்குநரகக் கட்டடம் சுமார் 114 ஆண்டுகள் பழமையானது மற்றும் தன்பாதில் உள்ள பழமையான பாரம்பரியக் கட்டடங்களில் ஒன்றாகும். வழக்கமான உள் பராமரிப்பு மூலம் அதன் அசல் வடிவத்தில் இது காக்கப்படுகிறது. சிறப்புத் தூய்மை இயக்கத்தின் போது, டிஜிஎம்எஸ் தலைமையகத்தில் உள்ள, 1885 ஆம் ஆண்டு தொடங்கி பழமையான கோப்புகளை பாதுகாப்பாகக் காவலில் வைத்திருந்த,100 ஆண்டுகளுக்கும் மேலான பதிவு அறைமீது சிறப்பு கவனம் செலுத்தப்பட்டது.
சிறப்புத் தூய்மை இயக்கம் 2.0ன் கீழ், டிஜிஎம்எஸ் தேர்வு பிரிவில் டிஜிட்டல் மயமாக்கல் முயற்சி மேற்கொள்ளப்பட்டது. முதல் கட்ட முன்முயற்சியின் போது, 2014 ஆம் ஆண்டு வரையிலான பதிவுகள் டிஜிட்டல் மயமாக்கப்பட்டுள்ளன, மீதமுள்ளவை டிஜிட்டல் மயமாக்கும் பணியில் உள்ளன. இந்தப் இயக்கத்தின் போது,டிஜிஎம்எஸ்-ன் பல்வேறு அலுவலகங்களில் வீணான பொருட்களை அப்புறப்படுத்தியதன் மூலம் ₹ 2,22,501.00 வருவாய் ஈட்டப்பட்டுள்ளது மற்றும் கோப்புகளை மறுசீரமைத்து அட்டவணைப்படுத்தியதன் மூலம் சுமார் 110 சதுர அடி வெற்றிடம் உருவாக்கப்பட்டுள்ளது.
உள்நாட்டு விமானப் போக்குவரத்து அமைச்சகம்
விடுதலையின் அமிர்த மகோத்சவம்
கண்காணிப்பு விழிப்புணர்வு குறித்த கருத்தரங்கை இந்திய விமானப் போக்குவரத்து அகாடமியில் விமானப் போக்குவரத்து அமைச்சகம் இன்று ஏற்பாடு செய்தது.
அமிர்த மகோத்சவத்தைக் கொண்டாடுவதற்காக மத்திய கண்காணிப்பு ஆணையம் வழங்கிய ‘சுதந்திர இந்தியா @ 75: நேர்மையுடன் கூடிய தற்சார்பு’ எனும் தலைப்பில் நடைபெற்ற இந்த கருத்தரங்கின் நோக்கம் ஊழலின் தீமைகள் பற்றிய விழிப்புணர்வை ஏற்படுத்துவதும், பொது வாழ்வில் இருந்து ஊழலை அகற்றுவதற்கான வழிகளை வகுப்பதும் ஆகும்.
தலைமை விருந்தினராகக் கலந்து கொண்டு உரையாற்றிய விமானப் போக்குவரத்து, சாலைப் போக்குவரத்து மற்றும் நெடுஞ்சாலைகளுக்கான இணை அமைச்சர் ஜெனரல்  டாக்டர் வி கே சிங், கருத்தரங்கின் விளைவாக நடைபெறும் விவாதங்கள் ஊழலை ஒழிப்பதற்கும், புதிய இந்தியாவை உருவாக்குவதற்குமான நமது உறுதியை மேலும் வலுப்படுத்தும் என்று நம்பிக்கை தெரிவித்தார்.
விமானப் போக்குவரத்துச் செயலாளர் திரு. ராஜீவ் பன்சால் பேசுகையில், அமைப்புகளை மேம்படுத்தவும் ஊழலுக்கான வாய்ப்புகளை குறைக்கவும் எடுக்கப்பட்டு வரும் நடவடிக்கைகள் குறித்து விளக்கினார்.
மத்திய கண்காணிப்பு ஆணையத்தின் சிறப்பு விருந்தினராக கலந்து கொண்ட கூடுதல் செயலாளர் திரு. சுதிர் குமார், ஊழலை ஒழிக்க ஆணையம் எடுத்துள்ள பல்வேறு முயற்சிகள் பற்றி கூட்டத்திற்கு தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1767472
இளைஞர் நலன் மற்றும் விளையாட்டு அமைச்சகம்
உலகின் முதல்நிலை பேட்மிண்டன் வீரர் விக்டர் அக்சல்சன்னுடன் துபாயி்ல் பயிற்சி பெறவேண்டும் என்ற லக்சயாசென்னின் கோரிக்கைக்கு ஒப்புதல் அளிக்கப்பட்டது
உலகின் முதல் நிலை பேட்மிண்டன் வீரர் விக்டர் அக்சல்சன்னுடன் துபாயில் பயிற்சி பெறவேண்டும் என்ற இந்திய வீரர் லக்சயாசென்னின் கோரிக்கைக்கு ஒலிம்பிக் பிரிவு இயக்க கமிட்டி உறுப்பினர்கள் ஒப்புதல் அளித்தனர்.
இந்த மாதம் நடைபெற்ற தாமஸ் கோப்பை போட்டியில் வென்ற இந்திய அணியில் இடம் பெற்ற லக்சயா சென், மே மாதம் 29ம் தேதி முதல் ஜூன் மாதம் 5ம் தேதி வரை துபாயில் நடைபெறவுள்ள பயிற்சியில் விக்டர் அக்சல்சன்னுடன் பயிற்சி பெற திட்டமிட்டுள்ளார். பின்னர், மலேசிய தலைநகர் கோலாலம்பூரில் ஜூன் 19ம் தேதி முதல் 26ம் தேதி வரை நடைபெறவுள்ள பயிற்சியிலும் பங்கேற்க லக்சயாசென் முடிவு செய்துள்ளார்.
இந்த இரண்டு கோரிக்கைகளையும், ஒலிம்பிக் பிரிவு இயக்கம் ஏற்றுக் கொண்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1828526
------
(Visitor Counter : 87
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 50.86 கோடி கொவிட் தடுப்பூசிகள் போடப்பட்டுள்ளன.
இதுவரை மொத்தம் 3,11,39,457 பேர் கொவிட் தொற்றிலிருந்து குணமடைந்துள்ளனர்.
குணமடைந்தவர்களின் விழுக்காடு 97.40%.
கடந்த 24 மணி நேரத்தில் 39,686 பேர் குணமடைந்துள்ளனர்.
கடந்த 24 மணி நேரத்தில் 35,499 பேர் புதிதாகப் கொவிட் தொற்றால் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,02,188 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.26%.
வாராந்திர தொற்று உறுதி விழுக்காடு 5%க்கும் குறைவாக, 2.35%ஆக உள்ளது.
தினசரி தொற்று உறுதி வீதம் 14 நாட்களாக 3%க்கும் கீழ், 2.59%ஆக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 48.17 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743911